Snegúrotxka (Rimski-Kórsakov)

context: La noia de neu és una obra atípica del dramaturg Aleksandr Ostrovski, una faula dramàtica escrita sota la influència de les del venecià Carlo Gozzi, d'una banda, i del Shakespeare del Somni d'una nit d'estiu, de l'altra, que es va estrenar a Sant Petersburg l'any 1872. Però per a l'estrena moscovita al teatre Bolxoi, l'any següent, el director dels Teatres Imperials va encarregar d'urgència una música incidental per a l'obra a Txaikovski, que en tres setmanes va haver d'escriure tota la partitura. Però pocs anys més tard, el 1881, Rimski-Kórsakov es va enamorar de la peça d'Ostrovski i va compondre una òpera que va fer oblidar la no gens desdenyable música incidental de Txaikovski.[3]
qas: answers: text: Aleksandr Ostrovski
question: De qui és l'obra La noia de neu?

answers: text: dramaturg
question: Què era Aleksandr Ostrovski?

answers: text: l'any 1872
question: Quan es va estrenar La noia de neu?

answers: text: a Sant Petersburg
question: On es va estrenar La noia de neu?

answers: text: al teatre Bolxoi
question: A quin teatre es va estrenar La noia de neu a Moscou?

context: Al Gran Teatre del Liceu de Barcelona no es va estrenar fins al cap de quaranta anys, el 24 de gener de 1922. Va ser una de les primeres òperes russes que es van poder veure al Liceu, encara que la seva estrena no va despertar gran entusiasme. Va semblar llavors que l'obra significava una regressió cap a les velles fórmules de l'òpera italiana. Una nova representació de l'any 1931 no va millorar la impressió que se'n tenia al Liceu, malgrat la inspiració d'algunes pàgines de la partitura i l'atractiu de les danses, que en aquesta ocasió van haver de ser repetides pels aplaudiments del públic.[9]
qas: answers: text: el 24 de gener de 1922
question: Quin dia es va estrenar al Gran Teatre del Liceu?

answers: text: gran entusiasme
question: Què no va despertar la seva estrena al Liceu?

answers: text: una regressió cap a les velles fórmules de l'òpera italiana
question: Què va semblar que significava l'obra?

answers: text: inspiració
question: Què hi trobem en algunes pàgines de la partitura?

answers: text: les danses
question: Què van haver de repetir per aplaudiments del public en l'estrena del 1931?

context: Rimski-Kórsakov va llegir per primera vegada La donzella de neu d'Ostrovski el 1874. Aquest últim havia guanyat un ampli reconeixement com a principal dramaturg de Rússia amb els seus melodrames i drames socials. Rimski-Kórsakov acabava d'estrenar La donzella de Pskov (la seva primera òpera) amb la qual es confirmaria com un revolucionari de l'òpera en la línia del cercle de Balàkirev, al qual pertanyia. La seva història és una amalgama de contes populars russos integrats per formar una representació romàntica força convencional de la mitologia popular. El personatge del títol apareix en els contes de diversos nens com una bella nena que s'apareix màgicament a una parella d'ancians sense fills. Ostrovski va ampliar aquests contes curts en un drama de llarga durada mitjançant l'addició de personatges de la mitologia russa i una subtrama que involucra als habitants d'un poble rus mític anomenat Berendei.[1]
qas: answers: text: el 1874
question: Quan va llegir La donzella de neu Rimski-Kórsakov?

answers: text: com a principal dramaturg de Rússia
question: Com es reconeixia a Ostrovski?

answers: text: melodrames i drames socials
question: Quin tipus d'obra escrivia Ostrovski?

answers: text: La donzella de Pskov
question: Quina va ser la primera òpera de Rimski-Kórsakov?

answers: text: com un revolucionari de l'òpera
question: Com es va confirmar Rimski-Kórsakov amb La donzella de Pskov?

context: Rimski-Kórsakov considerava La donzella de neu no només la primera obra amb la qual quedava satisfet, sinó que sempre va dir que era la seva millor òpera. També representa l'inici revelador en la dissolució del Grup dels Cinc com a grup estilísticament cohesionat. Escrita el 1880, amb la seva estrena al cap de pocs mesos de la mort de Modest Mússorgski el 1881, el seu tema basat en un conte de fades i els seus recitatius, àries i cavatines poc convencionals van despertar ambivalència entre els seus companys en el cercle de Balàkirev, encara que van lloar els cors populars i les harmonies afectives de Rimski-Kórsakov. Així, la història de la recepció de La donzella de neu ofereix una perspectiva especial sobre la seva relació amb el grup, ja que l'òpera per a ell fou com una mena de declaració d'independència artística, una declaració de la seva postura estètica personal, encara que lluny d'un trencament complet amb Balàkirev, Mússorgski o els ideals que representaven.[1]
qas: answers: text: la seva millor òpera
question: Què deia que era La donzella de neu Rimski-Kórsakov?

answers: text: el 1880
question: Quin any es va escriure La donzella de neu?

answers: text: Modest Mússorgski
question: Qui va morir el 1881?

answers: text: en un conte de fades
question: En què es basa el tema de La donzella de neu?

context: Es va estrenar al Teatre Mariïnski de Sant Petersburg el 29 de gener de 1882 sota la direcció d'Eduard Nápravník. No va ser un èxit immediat, però va anar guanyant popularitat i reconeixement al llarg de la dècada de 1880[4] fins a arribar a ser un gran èxit a tota Rússia. El seu èxit es pot explicar fàcilment si es té en compte que està basada en un dels contes de fades russos més populars (Txaikovski va compondre música incidental per a una altra versió).[8]
qas: answers: text: al Teatre Mariïnski
question: On es va estrenar?

answers: text: Eduard Nápravník
question: Qui la va dirigir?

answers: text: al llarg de la dècada de 1880
question: Quan va guanyar popularitat i reconeixement?

answers: text: un gran èxit
question: Què va arribar a ser a Rússia?

answers: text: en un dels contes de fades russos més populars
question: En què esta basada?

context: La utilització dels leitmotiv no s'ha de considerar una influència de Wagner —que Rimski-Kórsakov en aquella època coneixia molt poc. Però tot i que Rimski-Kórsakov no havia vist o estudiat L'anell del Nibelung quan va treballar en aquesta òpera, estava familiaritzat amb les primeres obres de Wagner i els seus escrits teòrics.[1] Mentre que per a Wagner són la trama sobre la qual es forma el teixit orquestral, en l'escriptura de Rimski-Kórsakov els leitmotiv s'empren sobretot en les veus i de vegades són parts d'un tema més o menys llarg; com la melodia principal de La donzella de neu i el tema del tsar Berundei. De vegades els seus leitmotiv són realment motius rítmics-melòdics; altres no són més que successions d'acords.[10]
qas: answers: text: una influència de Wagner
question: Com no hem de considerar la utilització dels leitmotiv?

answers: text: L'anell del Nibelung
question: Quina òpera no havia estudiat Rimski-Kórsakov?

answers: text: en les veus
question: On usa sobretot els leitmotiv Rimski-Kórsakov?

answers: text: amb les primeres obres de Wagner i els seus escrits teòrics
question: Amb què estava familiaritzat Rimski-Kórsakov?